**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: [pasts@madona.lv](mailto:pasts@madona.lv)

**Madonas novada pašvaldības domes**

**Kultūras un sporta jautājumu komitejas sēdes protokols Nr. 2**

Madonā

2025. gada 13. februārī

Sēde sasaukta plkst. 10:00

Sēdi atklāj plkst. 10:00

Sēde notiek attālināti videokonferences platformā ZOOM.

Sēdē tika veikts audioieraksts.

**Sēdi vada:** komitejas priekšsēdētājs - Artūrs Grandāns

**Sēdi protokolē:** lietvede – Linda Vagule

**Sēdē piedalās deputāti:**

Andris Dombrovskis, Arvīds Greidiņš, Gunārs Ikaunieks, Guntis Klikučs, Iveta Peilāne, Sandra Maksimova, Valda Kļaviņa

**Sēdē nepiedalās deputāti:** Gatis Teilis – attaisnotu iemeslu dēļ.

**Sēdē piedalās:**

Administrācijas darbinieki: Uģis Fjodorovs – pašvaldības izpilddirektors, Zigfrīds Gora – domes priekšsēdētāja vietnieks izglītības, kultūras un sociālajos jautājumos, Liene Ankrava – finanšu nodaļas vadītāja, Ilze Vogina – attīstības nodaļas vadītāja, Aigars Noviks - Vecākais speciālists sabiedrības integrācijas un līdzdalības jomā, Evita Zāle – juridiskās un personāla nodaļas vadītāja, Artis Lauva – jurists, Artūrs Leimanis – lietotāju atbalsta speciālists.

Pagastu un apvienību pārvalžu vadītāji: Artūrs Portnovs – Ļaudonas un Kalsnavas pagastu pārvalžu vadītājs, Edgars Lācis – Bērzaunes un Mārcienas pagastu pārvalžu vadītājs, Elita Ūdre – Ērgļu apvienības pārvaldes vadītāja, Jānis Daiders – Liezēres pagasta pārvaldes vadītājs, Tālis Salenieks – Lubānas apvienības pārvaldes vadītājs, Vilnis Špats – Cesvaines apvienības pārvaldes vadītājs.

Sēdes vadītājs Artūrs Grandāns iepazīstina ar Madonas novada pašvaldības domes Kultūras un sporta komitejas sēdes darba kārtību.

**DARBA KĀRTĪBĀ:**

**0. Par darba kārtību**

ZIŅO: *Artūrs Grandāns*

**1. Par bāzes mēnešalgas likmes noteikšanu Madonas novada pašvaldības kultūras, tautas, saieta namu un klubu vadītājiem**

ZIŅO: *Valda Kļaviņa*

**2. Par Madonas novada pašvaldības Kultūras konsultatīvās padomes nolikuma papildināšanu**

ZIŅO: *Aigars Noviks*

**3. Par grozījumiem Madonas novada pašvaldības kultūras, tautas, saieta namu un klubu vadītāju amata vienību sarakstā**

ZIŅO: *Valda Kļaviņa*

**4. Par NVO iniciatīvu projektu konkursa 2025. gada nolikuma apstiprināšanu**

ZIŅO: *Aigars Noviks*

**5. Par papildus finansējuma piešķiršanu pašvaldības atlīdzības budžetā un grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu”**

ZIŅO: *Uģis Fjodorovs*

**6. Par eksotisko deju grupas “Ugunspuķe” atbrīvošanu no Madonas novada kultūras centra telpu nomas maksas**

ZIŅO: *Ilze Vogina*

**7. Par mēnešalgas noteikšanu Madonas novada pašvaldības amatiermākslas kolektīvu vadītāju kategorijām**

ZIŅO: *Zigfrīds Gora*

**0. Par darba kārtību**

*ZIŅO: Artūrs Grandāns*

Sēdes vadītājs aicina balsot par sēdes darba kārtību.

**Atklāti balsojot: ar 8 balsīm "Par" (Andris Dombrovskis, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ:**

Apstiprināt 2025. gada 13. februāra Madonas novada pašvaldības domes Kultūras un sporta jautājumu komitejas sēdes darba kārtību.

**1. Par bāzes mēnešalgas likmes noteikšanu Madonas novada pašvaldības kultūras, tautas, saieta namu un klubu vadītājiem**

*ZIŅO: Valda Kļaviņa*

*SAGATAVOTĀJS: Artis Lauva*

*DEBATĒS PIEDALĀS: A.Greidiņš, L.Ankrava*

Sēdes vadītājs aicina balsot par lēmuma projektu.

**Atklāti balsojot: ar 8 balsīm "Par" (Andris Dombrovskis, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ:**

**Atbalstīt lēmuma projektu un virzīt izskatīšanai uz ārkārtas domes sēdi.**

Lēmuma projekts:

Ar Madonas novada pašvaldības domes 2024. gada 20. februāra lēmumu Nr. 58 ir apstiprināti Madonas novada pašvaldības noteikumi “Par amatiermākslas kolektīvu darbību Madonas novada pašvaldībā, pašvaldības kultūras namu vadītāju un amatiermākslas kolektīvu vadītāju darba samaksas noteikšanu” (turpmāk tekstā – Noteikumi).

Saskaņā ar Noteikumu 35. punktu bāzes algu Madonas novada pašvaldības kultūras, tautas, saieta namu vai klubu (turpmāk tekstā – Kultūras nams) vadītājiem nosaka ar Pašvaldības domes lēmumu.

Amatiermākslas kolektīva vadītājs saskaņā ar Ministru kabineta 26.04.2022. noteikumiem Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība” ir klasificējams 40. amatu saimē ar IV līmeni, 8. mēnešalgu grupu.

Noteikumu 34.punkts paredz, ka Kultūras namu vadītāja darba samaksu veido bāzes mēnešalgas likme un mainīgā darba samaksas daļa, bet 36.punkts – ka mainīgo darba samaksas daļu nosaka, ņemot vērā attiecīgajā Kultūras namā darbojošos amatiermākslas kolektīvu skaitu un to kategorijas, kas tiek apstiprinātas ar Izpilddirektora rīkojumu.

Pamatojoties uz Madonas novada pašvaldības noteikumu “Par amatiermākslas kolektīvu darbību Madonas novada pašvaldībā, pašvaldības kultūras namu vadītāju un amatiermākslas kolektīvu vadītāju darba samaksas noteikšanu” 35. punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Ar 01.02.2025. noteikt Madonas novada pašvaldības kultūras, tautas, saieta namu un klubu, kas ir Madonas novada pagasta/apvienības pārvaldes struktūrvienības, vadītājiem, bāzes mēnešalgas likmi EUR 935.
2. Piešķirt finansējumu Madonas novada pašvaldības budžeta pozīcijai – Atlīdzība (EKK 1000 sadalot pa attiecīgiem apakškodiem) EUR 8165,25 apmērā no 2025.gada Madonas novada pašvaldības budžeta nesadalītajiem līdzekļiem, finansējumu sadalot pa attiecīgajiem Kultūras namiem.
3. Uzdot Madonas novada pašvaldības iestāžu vadītājiem, kuru vadīto iestāžu amata vienību sarakstos ir izdarītas izmaiņas ar šo lēmumu, darba tiesiskās attiecības to vadītajās iestādēs organizēt saskaņā ar šajā lēmumā noteikto, ja nepieciešams, izbeidzot, grozot vai nodibinot darba tiesiskās attiecības saskaņā ar darba tiesiskās attiecības regulējošajiem Latvijas Republikā spēkā esošajiem normatīvajā aktiem.
4. Uzdot Madonas novada Centrālās administrācijas Finanšu nodaļai, veicot ar darbinieku atlīdzību saistītos aprēķinus un maksājumus, ņemt vērā šajā lēmumā noteiktos grozījumus amata vienību sarakstos.

**2. Par** **Madonas novada pašvaldības Kultūras konsultatīvās padomes nolikuma papildināšanu**

*ZIŅO: Aigars Noviks*

*SAGATAVOTĀJS: Aigars Noviks*

*DEBATĒS PIEDALĀS: S.Maksimova, A.Portnovs, A.Greidiņš, I.Vogina, Z.Gora, V.Kļaviņa*

*S.Maksimova skeptiski skatās uz pārāk daudz izveidotām padomēm. A.Noviks paskaidro, ka ir izveidotas divas padomes – Kultūras un sporta padome un Uzņēmējdarbības un teritoriālā padome. Z.Gora uzskata, ka šī ir laba ideja, kas ļauj cilvēkiem izpaust savas intereses, lai no katras teritoriālās vienības būtu kāds pārstāvis. Deputāti diskutē par padomes būtību.*

Sēdes vadītājs aicina balsot par lēmuma projektu.

**Atklāti balsojot: ar 8 balsīm "Par" (Andris Dombrovskis, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldība 2024. gada 31. oktobrī ar Domes lēmumu Nr. 643 (protokols Nr. 22,29.p.) apstiprināja Kultūras konsultatīvās padomes nolikumu.

Pēc nolikuma apstiprināšanas tika izsludināta kandidātu pieteikšanās dalībai padomē. Līdz pieteikšanās termiņa beigām tika saņemti divi kandidātu pieteikumi, no kuriem nolikumam atbilst viens pieteikums.

Lai nodrošinātu līdzsvarotu Madonas novada teritoriālo vienību pārstāvniecību padomē, nepieciešams noteikt nolikumā minimālo padomes locekļu skaitu.

Madonas novada pašvaldības 2024. gada 29. februāra saistošo noteikumi Nr. 7 “Madonas novada pašvaldības nolikums” 72.1. punktā noteikts, lai iesaistītu sabiedrību atsevišķu pašvaldības funkciju un uzdevumu pildīšanā, pašvaldība izveido konsultatīvo padomi kultūras jautājumos, kura darbojas uz Domes apstiprinātu nolikumu pamata.

Lai izdarītu grozījumus nolikumā, pašvaldības dome pieņem lēmumu.

Pamatojoties uz Madonas novada pašvaldības 2024. gada 29. februāra saistošo noteikumi Nr. 7 “Madonas novada pašvaldības nolikums” 72.1. apakšpunktu, noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Grozīt Madonas novada pašvaldības Kultūras konsultatīvās padomes nolikuma 16. punktu un izteikt to šādā redakcijā:

“16. Padomes minimālais sastāvs ir ne mazāk kā 10 padomes locekļi. Padomes maksimālais dalībnieku skaits nav ierobežots.”

**3. Par grozījumiem Madonas novada pašvaldības kultūras, tautas, saieta namu un klubu vadītāju amata vienību sarakstā**

*ZIŅO: V. Kļaviņa*

*SAGATAVOTĀJS: Artis Lauva*

Sēdes vadītājs aicina balsot par lēmuma projektu.

**Atklāti balsojot: ar 8 balsīm "Par" (Andris Dombrovskis, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ:**

**Atbalstīt lēmuma projektu un virzīt izskatīšanai uz ārkārtas domes sēdi.**

Lēmuma projekts:

Ar Madonas novada pašvaldības domes 20.02.2024. lēmumu Nr. 58 apstiprināti Madonas novada pašvaldības noteikumi “Par amatiermākslas kolektīvu darbību Madonas novada pašvaldībā, pašvaldības kultūras namu vadītāju un amatiermākslas kolektīvu vadītāju darba samaksas noteikšanu” (turpmāk – Noteikumi), kuros noteikti Amatiermākslas kolektīvu komisijas darbības principi, piemēram, jauna amatiermākslas kolektīva izveidošana, esoša amatiermākslas kolektīva likvidēšana.

Noteikumi neparedz iespēju Amatiermākslas kolektīvu komisijai virzīt Izpilddirektoram apstiprināšanai jautājumu par kultūras, tautas, saieta namu vai klubu vadītāju amata vienību svītrošanu no Madonas novada pašvaldības kultūras, tautas, saieta namu un klubu vadītāju amata vienību saraksta.

Ņemot vērā, ka notikusi amata pienākumu pārdale attiecībā uz Madonas novada Vestienas pagasta Multifunkcionālā centra vadītāju, t.sk. noteikti jauni amata pienākumi, kurus citkārt veiktu Vestienas tautas nama vadītājs, domei jāpieņem lēmums par grozījumiem Madonas novada pašvaldības kultūras, tautas, saieta namu un klubu vadītāju amata vienību sarakstā, svītrojot Vestienas tautas nama vadītāja amata vienību.

Noklausījusies sniegto informāciju, pamatojoties uz Pašvaldību likuma 10. panta pirmo daļu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Madonas novada pašvaldības kultūras, tautas, saieta namu un klubu vadītāju amata vienību sarakstā, kas apstiprināts ar 26.02.2024. Pašvaldības izpilddirektora rīkojumu Nr. 2.1.1.2/24/46, izdarīt šādus grozījumus:
   1. Ar 01.02.2025. svītrot amata vienību saraksta sadaļā “Vestienas tautas nams” amata vienību “Tautas nama vadītājs” ar profesijas kodu 1431 01, amata vienību skaitu 1, stundas algas likmi 5,51 EUR, mēnešalgas fondu 920 EUR, amata saimi 40., amata saimes līmeni IV, mēnešalgas grupu 8.
2. Uzdot Amatiermākslas kolektīvu komisijai ņemt vērā grozījumus, kuri izdarīti ar šo lēmumu, virzot Pašvaldības izpilddirektoram apstiprināšanai izmaiņas Madonas novada pašvaldības kultūras, tautas, saieta namu un klubu vadītāju amata vienību sarakstā.
3. Uzdot Madonas novada Centrālās administrācijas Juridiskajai un personāla nodaļai, aktualizējot Madonas novada pašvaldību iestāžu amata vienību sarakstus, ņemt vērā šajā lēmumā noteiktos grozījumus amata vienību sarakstos.
4. Uzdot Madonas novada Centrālās administrācijas Finanšu nodaļai, veicot ar darbinieku atlīdzību saistītos aprēķinus un maksājumus, ņemt vērā šajā lēmumā noteiktos grozījumus amata vienību sarakstos.

**4. Par NVO iniciatīvu projektu konkursa 2025. gada nolikuma apstiprināšanu**

*ZIŅO: Aigars Noviks*

*SAGATAVOTĀJS: Aigars Noviks*

*DEBATĒS PIEDALĀS: S.Maksimova, G.Klikučs, I.Vogina*

*G.Klikučs izsakās, ka biedrības nevar pieteikties uz sev vajadzīgiem projektiem, jo piedāvātie projekti neatbilst vajadzībām. Viņš uzskata, ka biedrībām jādod iespēja pieteikties uz sev nepieciešamo projektu un sasniedzamā mērķa izmantošanu ilgtermiņā. A.Noviks paskaidro, ka šie ir inicatīvu projekti, kuros nav liels finansējums, līdz ar to nav domāts ilgtermiņa iniciatīvām. Katru gadu tiek ņemtas vērā biedrību vēlmes.*

Sēdes vadītājs aicina balsot par lēmuma projektu.

**Atklāti balsojot: ar 8 balsīm "Par" (Andris Dombrovskis, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Nevalstisko organizāciju (turpmāk – NVO) iniciatīvu projektu konkursa mērķi 2025. gadā ir sekmēt kultūras procesu attīstību un finansiāli atbalstīt daudzveidīgu, publiski pieejamu kultūras notikumu norisi Madonas novadā, kas tapuši pēc iedzīvotāju, kopienu, vai radošo organizāciju iniciatīvas un veicināt sabiedrības līdzdalību un kopienas savstarpējo sadarbību kultūras piedāvājuma dažādošanā Madonas novadā.

Pašvaldības līdzfinansējumu NVO iniciatīvu projektiem 2025. gada konkursa ietvaros plānots piešķirt projektiem, kas

1. paredz kultūras pasākumus (koncertus, izstādes, teātra izrādes, grāmatu izdošanu, starpdisciplinārus projektus u.c.), kas dažādo kultūras piedāvājumu Madonas novadā;
2. ietver novitāti un radošus risinājumus kultūras un kultūrtūrisma piedāvājuma dažādošanai;
3. ņem vērā kopienas vēlmes un iniciatīvas, kā arī projekta realizēšanā paredz kopienas sadarbību un iedzīvotāju iesaisti.

Projektu īstenošanas vieta – Madonas novada administratīvā teritorija. Projektu ieviešanas periods 2025. gadā noteikts no 14. aprīļa līdz 30. novembrim.

Madonas novada pašvaldības 2024. gada 27.jūnija saistošo noteikumu Nr. 11 “Madonas

novada pašvaldības iedzīvotāju iniciatīvas projektu konkursu organizēšanas kārtība” 14. punktā paredzētas Pašvaldības domes tiesības apstiprināt iniciatīvas projektu konkursu nolikumus.

Noklausījusies sniegto informāciju, pamatojoties uz Madonas novada pašvaldības 2024. gada 27.jūnija saistošo noteikumu Nr. 11 “Madonas novada pašvaldības iedzīvotāju iniciatīvas projektu konkursu organizēšanas kārtība” 14. punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Apstiprināt Nevalstisko organizāciju iniciatīvu projektu konkursa 2025. gada nolikumu.
2. Līdzfinansējumu projektu īstenošanai nodrošināt no Madonas novada pašvaldības 2025. gada budžeta pozīcijas “Sabiedrības integrācija un līdzdalība” (kods 1501.39) paredzētajiem līdzekļiem 20 000,00 EUR (divdesmit tūkstoši *euro*, 00 centi) apmērā.

**5. Par papildus finansējuma piešķiršanu pašvaldības atlīdzības budžetā un grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu”**

*ZIŅO: Uģis Fjodorovs*

*SAGATAVOTĀJS: Evita Zāle, Liene Ankrava. Artis Lauva*

Sēdes vadītājs aicina balsot par lēmuma projektu.

**Atklāti balsojot: ar 8 balsīm "Par" (Andris Dombrovskis, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ:**

**Atbalstīt lēmuma projektu un virzīt izskatīšanai uz ārkārtas domes sēdi.**

Lēmuma projekts:

Pašvaldību likuma 10.panta pirmā daļa paredz, ka dome ir tiesīga izlemt ikvienu pašvaldības kompetences jautājumu, turklāt tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Likuma “Par valsts budžetu 2025. gadam un budžeta ietvaru 2025., 2026. un 2027. gadam” (turpmāk – Likums) 80.pantā noteikts, ka gadījumā, kad, aprēķinot 2025. gada valsts un pašvaldību institūciju amatpersonu (darbinieku) bāzes mēnešalgu iegūst skaitli, kas ir lielāks par 2,6, kārtējā gada attiecīgo bāzes mēnešalgu indeksē ar skaitli 2,6, bet Noteikumu 81.pantā noteikts, ka 2025. gadā valsts un pašvaldību institūcijās netiek palielināts kopējais no valsts pamatbudžeta finansēto amata vietu skaits, izņemot gadījumus, kad ir pieņemts atsevišķs pašvaldības domes vai Ministru kabineta lēmums.

Lai ievērotu Likumā noteikto un nodrošinātu konkurētspējīgāku atalgojumu Madonas novada pašvaldībā, salīdzinot ar nodarbinātajiem privātajā sektorā līdzīgos amatos, kā arī lai veicinātu pašvaldības amata vienībām noteikto mēnešalgu likmju tuvināšanu attiecīgās mēnešalgu grupas skalas intervāla viduspunktam, ir nepieciešams pieņemt domes lēmumu par papildus finansējuma piešķiršanu pašvaldības darbinieku atlīdzības budžetam. Ir sagatavots Centrālās administrācijas Finanšu nodaļas priekšlikums par atlīdzības budžeta palielinājumu, aprēķinā iekļaujot atlīdzības budžeta palielinājumu 36 euro papildus aprēķinot VSAOI darba devēja daļu, 25% no mēneša algas atvaļinājuma pabalstiem, 2% aizvietošanām, kompensācijām un pabalstiem)  par pilnu slodzi uz 1 amata vienību, kam saskaņā ar Madonas novada pašvaldības domes 27.12.2024. lēmumu Nr.770 “Par grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu” netika palielināta mēnešalgas likme.

Saskaņā ar likuma “Par valsts budžetu 2025. gadam un budžeta ietvaru 2025., 2026. un 2027. gadam” 80. un 81.pantu, pamatojoties uz Pašvaldību likuma 10. panta pirmās daļas 21.punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Piešķirt finansējumu Madonas novada pašvaldības budžeta pozīcijai – Atlīdzība (EKK 1000 sadalot pa attiecīgiem apakškodiem) EUR 323 205,00 apmērā no 2025.gada Madonas novada pašvaldības budžeta nesadalītajiem līdzekļiem, finansējumu sadalot pašvaldības iestāžu darbinieku atlīdzības budžetiem saskaņā ar pielikumu.
2. Uzdot pašvaldības iestāžu vadītājiem, ņemot vērā lēmuma 1.punktā noteiktā finansējuma apmēru, iesniegt pašvaldības izpilddirektoram priekšlikumu par pašvaldības iestādes amata vienību mēnešalgu likmju grozījumiem, nepārsniedzot amata vienībām noteikto attiecīgās mēnešalgu grupas skalas intervāla viduspunktu saskaņā ar Valsts un pašvaldību institūciju amatpersonu un darbinieku atlīdzības likuma 3.pielikumu.
3. Noteikt, ka šajā lēmumā noteiktie mēnešalgu likmju grozījumi nav attiecināmi uz Madonas novada un Varakļānu novada pašvaldības policijas, Madonas novada un Varakļānu novada bāriņtiesas un Madonas novada pašvaldības izglītības iestāžu pedagogu amata vienībām, kā arī kultūras, tautas, saieta namu vadītājiem, amatiermākslas kolektīvu vadītājiem.
4. Uzdot pašvaldības izpilddirektoram:
   1. Noteikt ar rīkojumu kārtību, kādā pašvaldības iestāžu vadītāji izstrādā un iesniedz lēmuma 2.punktā noteikto priekšlikumu;
   2. uzdot ar rīkojumu apstiprināt pašvaldības iestāžu vadītāju iesniegtos amata vienību mēnešalgu likmju grozījumus un organizēt grozījumu iekļaušanu Madonas novada pašvaldības iestāžu amata vienību sarakstu, kas apstiprināti ar Madonas novada pašvaldības domes 24.01.2023. lēmumu Nr. 6 “Par Madonas novada pašvaldības iestāžu amata vienību sarakstu apstiprināšanu”, konsolidētajā versijā.
5. Noteikt, ka ar lēmuma 4.2.punktā noteikto izpilddirektora rīkojumu apstiprinātie amata vienību mēnešalgu likmju grozījumi ir piemērojami ar 2025.gada 1.februāri.
6. Uzdot Madonas novada pašvaldības iestāžu vadītājiem, kuru vadīto iestāžu amata vienību sarakstos ir izdarītas izmaiņas ar šo lēmumu, darba tiesiskās attiecības to vadītajās iestādēs organizēt saskaņā ar šajā lēmumā noteikto, ja nepieciešams, izbeidzot, grozot vai nodibinot darba tiesiskās attiecības saskaņā ar darba tiesiskās attiecības regulējošajiem Latvijas Republikā spēkā esošajiem normatīvajā aktiem.
7. Uzdot Madonas novada Centrālās administrācijas Finanšu nodaļai, veicot ar darbinieku atlīdzību saistītos aprēķinus un maksājumus, ņemt vērā šajā lēmumā noteiktos grozījumus amata vienību sarakstos.
8. Uzdot Madonas novada Centrālās administrācijas Lietvedības nodaļai nosūtīt konsolidētos amata vienību sarakstus Madonas novada pašvaldības Centrālās administrācijas nodaļu vadītājiem, Madonas novada pašvaldības apvienību/ pagasta pārvalžu vadītājiem un Madonas novada pašvaldības iestāžu vadītājiem.

**6. Par eksotisko deju grupas “Ugunspuķe” atbrīvošanu no Madonas novada kultūras centra telpu nomas maksas**

*ZIŅO: Ilze Vogina*

*SAGATAVOTĀJS: Ilze Vogina*

*DEBATĒS PIEDALĀS: A.Dombrovskis*

*A.Dombrovskis uzskata, ka pasākums noteikti jāatbalsta, jo tas apmeklētājiem ir bezmaksas.*

Sēdes vadītājs aicina balsot par lēmuma projektu.

**Atklāti balsojot: ar 8 balsīm "Par" (Andris Dombrovskis, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Madonas novada pašvaldībā saņemts eksotisko deju grupas “Ugunspuķe” vadītājas Guntas Dreimanes iesniegums (reģistrēts Madonas novada pašvaldībā 10.02.2025. ar Nr. 2.1.3.6/25/235) ar lūgumu atbrīvot eksotisko deju grupu “Ugunspuķe” no Madonas novada kultūras centra lielās zāles nomas maksas eksotisko deju koncerta rīkošanai 2025.gada 22.martā. Koncerta ilgums plānots līdz 2 stundām. Apmeklētājiem ieeja bez maksas.

Maksa par Madonas novada kultūras centra Lielās zāles nomu atpūtas sarīkojumiem, atbilstoši Madonas apvienības pārvaldes un Madonas pilsētas teritorijas iestāžu sniegto maksas pakalpojumu cenrādim (Pielikums Nr.9 Madonas novada pašvaldības domes 29.09.2022. lēmumam Nr.653 (protokols Nr.21, 46.p.)), 2 stundām sastāda 103,10 EUR (*viens simts trīs euro 10 centi*), t.sk., PVN.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Atbrīvot eksotisko deju grupu “Ugunspuķe” no Madonas novada kultūras centra lielās zāles nomas maksas eksotisko deju koncerta rīkošanai 2025. gada 22. martā.

**7. Par mēnešalgas noteikšanu Madonas novada pašvaldības amatiermākslas kolektīvu vadītāju kategorijām**

*ZIŅO: Zigfrīds Gora*

*SAGATAVOTĀJS: Liene Ankrava, Artis Lauva*

*DEBATĒS PIEDALĀS: A.Greidiņš, L.Ankrava*

Ar Madonas novada pašvaldības domes 2024. gada 20. februāra lēmumu Nr. 58 ir apstiprināti Madonas novada pašvaldības noteikumi “Par amatiermākslas kolektīvu darbību Madonas novada pašvaldībā, pašvaldības kultūras namu vadītāju un amatiermākslas kolektīvu vadītāju darba samaksas noteikšanu” (turpmāk tekstā – Noteikumi).

Saskaņā ar Noteikumu 25. punktu Amatiermākslas kolektīva vadītājam katrai kategorijai mēnešalgas stundas likme tiek apstiprināta ar Pašvaldības domes lēmumu.

Amatiermākslas kolektīva vadītājs saskaņā ar Ministru kabineta 26.04.2022. noteikumiem Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība” ir klasificējams 40. amatu saimē, II A līmenis, 6. mēnešalgu grupa.

6. mēnešalgu grupai ar 2025. gada bāzes algu ir noteikta:

* minimālā stundas likme EUR 4,96
* vidējā stundas likme ir noteikta EUR 7,08
* maksimālā stundas likme ir noteikta EUR 9,21

Saskaņā ar Ministru kabineta 17.11.2015. noteikumiem Nr.649 “Kārtība, kādā pašvaldībām aprēķina un sadala valsts budžeta mērķdotāciju māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām” pašvaldībām tiek piešķirta mērķdotācija par kolektīviem.

Noteikumu 4.punkts paredz, ka mērķdotācija tiek izmantota kā darba samaksa Amatiermākslas kolektīvu vadītājiem papildus pašvaldības finansētajai darba samaksai.

Lai nodrošinātu mērķdotācijas izmaksu pašvaldību māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, Madonas novada pašvaldības amatiermākslas kolektīvu vadītājiem, kuriem izmaksājama mērķdotācija, izmaksājamais mērķdotācijas apmērs iekļaujams kopēja mēnešalgas fondā.

Pamatojoties uz Madonas novada pašvaldības noteikumu “Par amatiermākslas kolektīvu darbību Madonas novada pašvaldībā, pašvaldības kultūras namu vadītāju un amatiermākslas kolektīvu vadītāju darba samaksas noteikšanu” 25. punktu, ņemot vērā Pašvaldību likuma 10.panta pirmo daļu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Ar 2025. gada 1. februāri noteikt mēnešalgas stundas likmes Madonas novada pašvaldības amatiermākslas kolektīvu vadītājiem:

|  |  |  |  |  |
| --- | --- | --- | --- | --- |
| **Amatiermākslas kolektīva kategorija** | **Amata nosaukums** | **Madonas novada pašvaldības apmaksājamā stundas algas likme** | **No mērķdotācijas**  **apmaksājamā stundas algas likme** | **Kopējā mēnešalgas stundas likme** |
| **1.kategorija** | Amatiermākslas kolektīva vadītājs | EUR 6,85 | EUR 1,77 | **EUR 8,62** |
|  | Koru diriģents | EUR 8,22 | EUR 0,99 | **EUR 9,21** |
|  | Pūtēju orķestra diriģents | EUR 8,22 | EUR 0,79 | **EUR 9,01** |
| **2.kategorija** | Amatiermākslas kolektīva vadītājs | EUR 6,85 | EUR 1,01 | **EUR 7,86** |
| **3.kategorija** | Amatiermākslas kolektīva vadītājs | EUR 6,85 | Nav mērķdotācijas | **EUR 6,85** |
| **4.kategorija** | Amatiermākslas kolektīva vadītājs | EUR 5,48 | Nav mērķdotācijas | **EUR 5,48** |

*Sēdes darba process, ziņojumi, priekšlikumi, komentāri, diskusijas, atspoguļoti sēdes audio ierakstā.*

Sēdi slēdz 10.55.

Sēdes vadītājs A. Grandāns

Sēdes protokolists L. Vagule